Сервий Тулий
Сервий Тулий () според преданията е предпоследният, шести цар на древен Рим от 578 до 534 г. пр.н.е. Извършва реформи на държавното устройство и развива голяма строителна и законодателна дейност. Той е много обичан цар, но бива убит от собствената си дъщеря, красивата Тулия. Пред очите на цял Рим тя преминава три пъти с колесницата си през тялото му. Тулия е жена на последния римски цар Тарквиний Горди.

Етруск по произход, той разделя гражданите на триби и установява военна повинност на 5 категории според имуществения ценз. Разширява границите на Рим на север, като завзема етруските градове Вейи, Чере (Cere) и Тарквиния. Според легендата в периода на царуването му е завършена градската стена, обхващаща пет хълма, които вече са имали укрепени стени и други два хълма Квиринал и Виминал. Така Рим става градът на седемте хълма (Septimontium). Въвежда постоянен налог за армията. На всеки 5 години прави подробен опис на римското население.

Царе на Рим
Етруски